PSD pregătește mărirea salariului minim până la 45% din salariul mediu începând cu 2020

Guvernul PSD pregătește corelarea, prin lege, a salariului minim de salariul mediu, după cum arată o propunere a Comisiei Naționale de Prognoză făcută publică de ministrul Muncii, Lia Olguța Vasilescu, într-o postare pe Facebook.

Astfel, începând cu anul 2020, PSD ia în calcul modificarea Codului Muncii și introducerea unui prag minim al raportului salariu de bază minim brut pe țară garantat în plată / câștig salarial mediu brut la cel puțin 45%.

Cu alte cuvinte, salariul minim va ajunge la aproape jumătate din salariul mediu pe țară. În luna august, câştigul salarial mediu brut pe economie calculat de INS a fost de 4449 lei.